**ПРОЕКТ!**

**ДОГОВОР**

**за възлагане на обществена поръчка за услуги**

**№ ……………………….**

Днес, [*дд.мм.гггг*], в гр. София, между:

**ДЪРЖАВНА АГЕНЦИЯ ЗА МЕТРОЛОГИЧЕН И ТЕХНИЧЕСКИ НАДЗОР**

със седалище и адрес на управление: гр. София, бул. „Г. М. Димитров“ № 52А, код по Регистър БУЛСТАТ 000695096, представлявана от ………………………………, в качеството на Председател, наричан/а/о за краткост **ВЪЗЛОЖИТЕЛ**, от една страна,

и

.............................................................................................................................................., със седалище и адрес на управление ............................................................................................,

ЕИК/БУЛСТАТ: .................., представлявано от ..................................................................,

наричано по-долу за краткост **„ИЗПЪЛНИТЕЛ“,** от друга страна

на основание чл. 112, ал. 1 от Закона за обществените поръчки (ЗОП) при условията на чл. 20, ал. 1, т. 1 от ЗОП и Решение № .........……/ ……….. г. на Председателя на ДАМТН, в качеството му на ВЪЗЛОЖИТЕЛ

и като взеха предвид, че:

* Възложителят е провел открита процедура по реда на чл. чл. 18, ал. 1 т. 1 от ЗОП за възлагане на обществена поръчка, с предмет: „Доставка на специализирани моторни превозни средства“ с две обособени позиции:

Обособена позиция 1, с предмет: „Доставка на специализирани автомобили - тип Миниван“, Обособена позиция 2, с предмет: „Доставка на специализирани леки автомобили за нуждите на надзора на пазара“

* Проведената обществена поръчка е в изпълнение на Договор BG16RFOP002-2.004–0001 за реализация на Проект „Осигуряване на благоприятна бизнес среда посредством създаване, поддържане и развитие на информационни бази данни в областта на надзора на пазара, метрологичния надзор и контрола на качеството на течните горива и чрез повишаване техническия капацитет на Държавната агенция за метрологичен и технически надзор“;
* Проектът се осъществява с финансовата подкрепа на Оперативна програма „Иновации и конкурентоспособност“ 2014-2020, приоритетна ос 2, инвестиционен приоритет 2.2 „Капацитет за растеж на МСП“, съфинансирана от Европейския съюз, чрез Европейския фонд за регионално развитие.

се сключи настоящият договор по обособена позиция …………, като страните се споразумяха за следното:

1. **ПРЕДМЕТ НА ДОГОВОРА**

**Член 1. Предмет**

(1.1) Възложителят възлага, а Изпълнителят приема да извърши **доставка** и **гаранционно (сервизно) обслужване** на …………………..(*с думи: ………………….) броя автомобили, като се описва предмета на съответната обособена позиция*), съгласно Техническата спецификация на Възложителя, (Приложения №………) и детайлно описани в Техническото и Ценово предложение на Изпълнителя (Приложения № ……….), неразделна част от Договора и в съответствие с изискванията на настоящия Договор. Предметът на настоящия Договор включва и задължение за Изпълнителя да регистрира автомобилите в КАТ, на името на Възложителя.

(1.2) Видът, техническите данни и характеристики на автомобилите, които следва да достави Изпълнителят са подробно посочени в Техническата спецификация на Възложителя, (Приложения № …………………..) и в Техническото предложение на Изпълнителя (Приложения № ………………), представляващи неразделна част от настоящия Договор.

(1.3) Изпълнителят се задължава да осигурява гаранционно (сервизно) обслужване на доставените автомобили по ал. (1.1) в рамките на гаранционния срок по алинея (4.3). Материалите, консумативите, дейностите и условията на сервизното обслужване са описани в Техническото предложение на Изпълнителя и следва да отговарят на Техническите спецификации на Възложителя.

1. **ЦЕНИ И НАЧИН НА ПЛАЩАНЕ**

**Член 2. Цена**

(2.1) За изпълнението на предмета на Договора, Възложителят се задължава да заплати на Изпълнителя обща цена в размер на ……………..лева, без ДДС (*с думи*: ……………..) и ………………….лева (*с думи*: ………………… лева) с включен ДДС, съгласно Ценовото му предложение (Приложения № …………………………..), неразделна част от настоящия Договор. Единичната цена на доставяните автомобили е посочена в ценовото предложение на обособената позиция, което е неразделна част от настоящия Договор.

(2.2) Посочените цени са крайни и включват всички разходи и възнаграждения на Изпълнителя за изпълнение на предмета на настоящия Договор, като но не само: разходите за придобиване, съответно прехвърляне на правото на собственост върху автомобилите на Възложителя, за доставка на автомобилите, за транспортиране на автомобилите до мястото за доставка, за заплащане на митни сборове, продуктова такса (екотакса), всички разходи за извършване на гаранционна поддръжка в срока на гаранцията (за труд, резервни части и консумативи), както и разходите за отстраняване от Изпълнителя на всички технически неизправности и повреди, възникнали не по вина на Възложителя и покрити от гаранционните условия и гаранционната отговорност на Изпълнителя, както и разходите, свързани с регистрация на автомобилите в КАТ.

(2.3) Посочените в настоящия Договор цени са крайни и остават непроменени за срока на действието му.

**Член 3. Начин на плащане**

(3.1) Всички плащания се извършват в лева, по банков път по следната банкова сметка:

BIC: ......................................

IBAN: ...................................

БАНКА: ...............................

Изпълнителят е длъжен да уведомява писмено Възложителя за всички последващи промени на банковата му сметка в срок до 3 (три) работни дни, считано от момента на промяната. В случай че Изпълнителят не уведоми Възложителя в този срок, счита се, че плащанията, по посочената в настоящия член банкова сметка са надлежно извършени.

(3.2) Плащането на цената по алинея (2.1) се извършва както следва:

Плащането по договора се извършва по банков път, с платежно нареждане при следната схема:

**3.2.1.** **Авансово плащане – 20 % (двадесет процента) от стойността на договора за съответната обособена позиция. Авансът се изплаща в срок до 45 дни след подписване на договора, представено искане от Изпълнителя за аванс и фактура на стойност на исканото авансово плащане с начислено ДДС. Сумата на аванса се приспада от окончателното разплащане;**

**3.2.2. Окончателно плащане – в размер на 80 % (осемдесет процента) от цената на договора за съответната обособена позиция, се заплаща след регистрация на доставените автомобили, в срок до 45 дни след подписване на Окончателния приемо-предавателен протокол по алинея (5.11), и представяне на фактура от Изпълнителя, но не по - късно от крайния срок на Договор BG16RFOP002-2.004–0001, при условия и по ред предвидени в договора.**

(3.3) Сумата по алинея (3.2), точка (3.2.2) от цената за доставката, представляваща окончателно плащане по Договора се заплаща в срок до 45 (четиридесет и пет) дни след подписване на Окончателния приемо-предавателен протокол, посочен в алинея (5.11), от настоящия Договор.

(3.4) За дата на плащането, се счита датата на заверяване на банковата сметка на Изпълнителя със съответната дължима сума.

(3.5) В качеството си на разпоредител с бюджетни средства, при извършване на разплащанията, Възложителят прилага реда и условията, установени от Закона за публичните финанси и актовете по прилагането му.

(3.6) В случаите на забавено плащане на сумите по алинея (3.2), Възложителят не дължи лихви и неустойки.

1. **СРОКОВЕ. МЯСТО И УСЛОВИЯ НА ДОСТАВКА. ПРЕМИНАВАНЕ НА СОБСТВЕНОСТТА И РИСКА**

**Член 4.Срокове и място на доставка**

(4.1) Настоящият Договор влиза в сила от датата на регистрацията му в деловодната система на Възложителя. Срокът на настоящия Договор изтича след изтичането на гаранционния срок на автомобилите[[1]](#footnote-1), предмет на Договора, посочен в алинея (4.3) и удовлетворяването на всички претенции на Възложителя, свързани с гаранционната отговорност на Изпълнителя.

(4.2) Срокът за доставката на автомобилите е до 3 (три) месеца, считано от датата на подписване на настоящия Договор.

(4.3) Гаранционният срок на всеки от автомобилите е [………………..●] ([●…………..]) години, считано от [●………………] ([……………●]).

(4.4) Мястото на доставка на автомобилите е в гр. София, бул. „Д – р Г. М. Димитров“ № 52 А .

**Член 5. Условия на доставка**

(5.1) Изпълнителят се задължава да достави и предаде на Възложителя всеки един от автомобилите, предмет на доставка, окомплектован както следва:

(5.1.1) оборудван с обезопасителен триъгълник, аптечка, пожарогасител и светлоотразителна жилетка (съгласно Закона за движение по пътищата);

(5.1.2)окомплектован съгласно изискванията на производителя, с комплект ключове, резервна гума, комплект инструменти за смяна на гуми и др.;

(5.1.3) с извършен предпродажбен сервиз;

(5.1.4) зареден с всички необходими за експлоатацията му течности и материали;

(5.1.5) с част първа и част втора на свидетелството за регистрация издадени по реда на Наредба № І-45 от 24.03.2000 год. за регистриране, отчет, пускане в движение и спиране от движение на моторните превозни средства и ремаркета, теглени от тях, и реда за предоставяне на данни за регистрираните пътни превозни средства, включително документи за платени данъци, мита, такси, фактури и приемо-предавателни протоколи;

(5.1.6) сертификати за съответствие, гаранционна и сервизна книжка, паспорти или други документи от производителя, съдържащ технически данни и характеристики;

(5.1.7) с инструкция за експлоатация на български език, както и документация, съдържаща препоръки за правилна експлоатация;

(5.1.8) други документи и аксесоари, изискващи се съгласно Техническата спецификация на Възложителя и офертата на Изпълнителя;

(5.2) За извършване на плащането Изпълнителят изготвя фактура, която в описателната част следва да съдържа следната задължителна информация:

*„Разходът е по договор за безвъзмездна помощ № BG16RFOP002-2.004–0001 по ОП „Иновации и конкурентоспособност“2014-2020.*

(5.3) Доставката и предаването/получаването на всеки конкретен автомобил се извършва в два етапа и се удостоверява с подписване в два екземпляра на двустранен приемо-предавателен протокол („**Приемо-предавателен протокол**“) от Страните или техни упълномощени представители. На първия етап се прави проверка за: отсъствие на явни Несъответствия, окомплектовката на доставката и представяне на документите в съответствие с алинея (5.1) и (5.2), както и за съответствие на автомобила с техническите характеристики, представени в Техническото предложение на Изпълнителя и Техническата спецификация на Възложителя. Подготвя се Предварителен приемо-предавателен протокол, който съдържа основанието за съставянето му (*номер на договора*), номер на шаси и на двигател на автомобила, предмет на доставката. Вторият етап на проверка се извършва след проверка на вече регистрираните в КАТ автомобили и за това се попълва Окончателен приемо-предавателен протокол по образец, съгласно изискванията на ОПИК. Проектите на Предварителен и Окончателен приемо-предавателен протокол се изготвят от представители на Възложителя.

(5.4) Изпълнителят уведомява Възложителя писмено в срок от 10 (десет) дни предварително за конкретните дати и час, на които ще се изпълняват доставките. При предварителния преглед на автомобилите, Изпълнителят осигурява на Възложителя необходимото според обстоятелствата време да ги прегледа за Несъответствия, като същото не може да надвишава 3 (три) работни дни.

(5.5) При констатиране на явни Несъответствия, по смисъла на алинея (5.6) на доставените автомобили, Възложителят има право да откаже да подпише Предварителен приемо-предавателен протокол. В тези случаи, Страните подписват **констативен протокол**, в който се описват констатираните Несъответствия, съобразно алинея (5.6). След отстраняване на Несъответствията, Страните подписват двустранен Предварителен приемо-предавателен протокол и Изпълнителят пристъпва към регистрация на автомобилите в КАТ..

(5.6) При „**Несъответствия**“ (явни или скрити дефекти, липси, недостатъци, несъответствия на автомобилите с Техническата спецификация на Възложителя и/или Техническото предложение на Изпълнителя и/или и с изискванията за окомплектовка на автомобилите и документите в съответствие с алинея (5.1) и (5.2)) се прилага някоя от следните варианти:

(5.6.1) Изпълнителят заменя автомобила или частта с Несъответствия с такива притежаващи характеристиките в Техническата спецификация или по-високи, само в случай че последното не води до промяна на предмета на поръчката и цената по Договора, посочена в Ценовата оферта на Изпълнителя и Несъответствието е открито преди регистрацията на автомобила в КАТ, в случаите при които се налага замяна на автомобил; или

(5.6.2) Изпълнителят отстранява Несъответствието в срок и по ред посочени в констативния протокол и/или съобразно гаранционните условия; или

(5.6.3) цената по Договора се намалява съответно с цената на автомобила или частта с Несъответствия, ако това не води до промяна в предмета на поръчката или със сумата на разходите за отстраняване на Несъответствието.

(5.7) В случай че Несъответствието на доставените автомобили е толкова съществено, че прилагането на някой от вариантите по алинея (5.6) ще доведе до промяна на предмета на поръчката, или в случай че Изпълнителят забави доставката на автомобилите или регистрацията им в КАТ или отстраняването на Несъответствията с повече от 20 (двадесет) дни, от предвидения срок за доставка в алинея (4.2) или за регистрация в КАТ, посочен в алинея (5.8), съответно от срока, посочен в констативния протокол, Възложителят има право да прекрати Договора, както и право да получи неустойка в размер на сумата по гаранцията за изпълнение на Договора, както и да получи обратно всички платени авансово суми, с изключение на авансово платените суми за продуктите, които са доставени от Изпълнителя и приети от Възложителя, включително да усвои сумите по предоставените гаранции. Страните се споразумяват изрично, че прилагането на варианта по алинея (5.6), точка (5.6.1), а именно – замяна на несъответстващ автомобил с нов по отношение на автомобили с Несъответствия, може да бъде извършено само до подписване на Предварителен приемо-предавателен протокол по алинея (5.3) или (5.5) и преди регистрация на автомобилите в КАТ.

(5.8) Изпълнителят се задължава да регистрира автомобилите в КАТ, в срок до [[…] (*словом*)] дни[[2]](#footnote-2) и преди датата на подписване на Предварителния приемо-предавателен протокол по алинея (5.3), респективно по алинея (5.5).

(5.9) Когато Изпълнителят е сключил договор/договори за под-изпълнение, работата на подизпълнителите се приема от Възложителя в присъствието на Изпълнителя и подизпълнителя.

(5.10) След регистрацията на автомобилите в КАТ Изпълнителят доставя на Възложителя окомплектованите в съответствие с алинея (5.1) и (5.2) автомобили, заедно със съответните документи, което се отразява в Окончателния приемо-предавателен **протокол**, подписан от Възложителя и Изпълнителя или упълномощени от тях лица.

(5.11) Подписването на Окончателен приемо-предавателен протокол по алинея (5.3) без забележки има силата на приемане на доставката от страна на Възложителя, освен в случаите на "скрити Несъответствия“, които не могат да бъдат установени при обикновения преглед на автомобилите или на Несъответствия, проявили се в рамките на гаранционния срок. Приемането на доставката на автомобилите с Окончателния приемо-предавателен протокол няма отношение към установените впоследствие в гаранционния срок Несъответствия, които Изпълнителят е длъжен да отстрани за своя сметка, в съответствие с гаранционните условия.

(5.12) Плащането на цената по алинея (3.2), точка (3.2.2) следва да бъде извършено в срок до 45 (четиридесет и пет) дни след подписването на протокола по алинея (5.11).

(5.13) В случаите на Несъответствия, посочени в констативния протокол по алинея (5.5), Възложителят не дължи заплащане на цената по алинея (3.2), точка (3.2.2), представляваща окончателното плащане по договора, преди отстраняването им и изпълнението на останалите условия за плащане, предвидени в Договора.

**Член 6. Преминаване на собствеността и риска**

(6.1) Собствеността и риска от случайно повреждане или погиване на автомобилите, предмет на доставка преминава от Изпълнителя върху Възложителя от датата на приемането им, вписана в Окончателния Приемо-предавателен протокол по алинея (5.11).

(6.2) Рискът от случайно повреждане или погиване на автомобилите, преминава върху Възложителя при предаването на владението върху тях на Възложителя и подписването на протокола за регистрация по алинея (5.11).

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Член 7.**

(7.1) Изпълнителят се задължава да достави автомобилите, предмет на настоящия Договор, отговарящи на техническите параметри, представени в Техническото предложение на Изпълнителя и на Техническата спецификация на Възложителя, окомплектовани съгласно изискванията на настоящия Договори придружени със съответните документи, както и да прехвърли собствеността върху тях на Възложителя.

(7.2) Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

(7.3) Изпълнителят се задължава да подготви необходимите документи, за регистрация на автомобилите в КАТ, и да ги регистрира от и на името на Възложителя, при условията и сроковете, посочени в този Договор и изискващи се от компетентните органи.

(7.4) Изпълнителят се задължава да предаде автомобилите на Възложителя след регистрацията им в КАТ, като в периода от подписване на Предварителния приемо-предавателен протокол по алинея (5.3), респективно по алинея (5.5) до приемането им от Възложителя с Окончателния приемо-предавателен протокол по алинея (5.11), се задължава да полага за автомобилите грижата на добър търговец.

(7.5) Изпълнителят се задължава да уведоми писмено Възложителя, че автомобилите са регистрирани в КАТ и могат да бъдат получени от Възложителя. Уведомлението се изпраща до Възложителя най-късно в следващия работен ден, следващ регистрацията на автомобилите в КАТ.

(7.6) Изпълнителят се задължава да извършва текуща поддръжка и сервизно обслужване на автомобилите в рамките на гаранционния срок, при условията и сроковете на този Договор, съответно при условията на гаранцията.

(7.7) Изпълнителят се задължава да отстранява за своя сметка и в договорените срокове всички Несъответствия на доставените автомобили проявени и/или открити в рамките на гаранционния срок, констатирани и предявени по реда на настоящия Договор и съгласно гаранционните условия. Изпълнителят се задължава при отстраняване на Несъответствия, както и при извършване на гаранционното обслужване да влага само оригинални резервни части, материали и консумативи.

(7.8) При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

(7.9) Изпълнителят се задължава да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

(7.10) Изпълнителят има право да иска от Възложителя необходимото съдействие за осъществяване на работата по Договора, включително предоставяне на нужната информация и документи за изпълнение на Договора.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Член 8.**

(8.1) Възложителят се задължава да заплати общата цена по алинея (2.1) от този Договор, съгласно условията и по начина, посочен в него.

(8.2) Възложителят се задължава да приеме доставката на автомобилите, предмет на договора по реда на алинея (5.3) ако отговарят на договорените изисквания, в срок до 7 (седем) дни след писменото му уведомяване.

(8.3) Възложителят се задължава да издаде пълномощно за регистрация на автомобилите в КАТ и да го предаде на Изпълнителя в срок до 7 (седем) дни, считано от датата на Предварителния приемо-предавателен протокол по алинея (5.3), респ. по алинея (5.5).

(8.4) Възложителят се задължава да получи регистрираните автомобили в срок до 7 (седем) дни след писменото му уведомяване за извършената им регистрация в КАТ от Изпълнителя.

(8.5) Възложителят има право да иска от Изпълнителя да изпълни доставката на автомобилите на посочения в алинея (4.4) от договора адрес, в срок и без отклонения от договорените изисквания.

(8.6) Възложителят има право да получава информация по всяко време относно подготовката, хода и организацията по изпълнението на доставката и дейностите, предмет на Договора.

(8.7) Възложителят има право на рекламация за доставените по Договора автомобили, при условията посочени в настоящия Договор.

(8.8) Възложителят има право да изисква от Изпълнителя замяната на несъответстващ с Техническите спецификации и/или дефектен автомобил само при условията на настоящия Договор и преди регистрацията му в КАТ, както и отстраняване на Несъответствия по реда и в сроковете, определени в настоящия Договор и в условията по гаранцията.

(8.9) Възложителят има право да откаже приемането на доставката, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора, или да откаже да изплати частично или изцяло договорената цена.

(8.10) Възложителят има право да изисква от Изпълнителя да сключи и да му представи договори за подизпълнение с посочените в офертата му подизпълнители.

(8.11) Възложителят е длъжен да следи и осигурява извършването на поддръжка и сервиз на автомобилите в рамките на гаранционния срок, при условията и сроковете на този Договор, съответно при условията на гаранцията.

(8.12) Възложителят е длъжен да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

**V. ЗАДЪЛЖЕНИЯ, ПРОИЗХОЖДАЩИ ОТ ОБЩИТЕ УСЛОВИЯ НА**

**ДОГОВОРА ЗА ПРЕДОСТАВЯНЕ НА БЕЗВЪЗМЕЗДНА ФИНАНСОВА ПОМОЩ**

**№ BG16RFOP002-2.004–0001**

**Член 9.**

(9.1) Изпълнителят трябва да изпълни договора с грижата на добър търговец, при спазване на изискванията за ефективност, прозрачност и старание, в съответствие с най-добрите практики в съответната област и с настоящия договор. За тази цел Изпълнителят трябва да осигури всички ресурси, необходими за пълното и точно изпълнение на предмета на договора, съобразно изискванията на раздел I.

(9.2) Изпълнителят е длъжен да изпълнява задълженията си самостоятелно или съвместно с подизпълнители, ако такива са посочени в офертата му.

(9.3) Изпълнителят не трябва да се намира в договорни отношения с Договарящия орган по договор № BG16RFOP002-2.004–0001– единствените страни по този договор са Договарящия орган и ВЪЗЛОЖИТЕЛЯ.

(9.4) Договарящият орган по договор № BG16RFOP002-2.004–0001 не носи отговорност за вреди, нанесени на служителите или имуществото на Изпълнителя по време на изпълнение на договора или като последица от него. Той не носи отговорност, произтичащата от искове или жалби вследствие нарушение на нормативни изисквания от страна на Изпълнителя, неговите служители или лица, подчинени на неговите служители, или в резултат на нарушение на правата на трето лице.

**Член 10.**

(10.1) Изпълнителя се задължава да спазва законодателството в областта на държавните помощи, като има предвид следното:

(10.1.1) не е задължително помощта да бъде предоставена от самата държава, тя може да бъде предоставена от определена от държавата частна или публична посредничеща организация;

(10.1.2) помощта може да се изразява в спестяване на разходи и предоставяне на услуги на цени по-ниски от пазарните;

(10.1.3) предвид точки (10.1.1) и 10.1.2), Изпълнителят следва да предоставя услуги при равни пазарни условия без нарушаване правилата на конкуренцията.

**Член 11.**

(11.1) Изпълнителят се задължава да предприеме всички необходими мерки за избягване и предотвратяване на конфликт на интереси и/или свързаност по смисъла на чл. 52 от Закона за противодействие на корупцията и за отнемане на незаконно придобитото имущество, както и да уведоми незабавно Възложителя относно обстоятелство, което предизвиква или може да предизвика подобен конфликт или свързаност. Конфликтът на интереси се дефинира съгласно чл. 61 от Регламент (EС, Евратом) 2018/1046 на Европейския парламент на Съвета, както и по смисъла на Законa за предотвратяване и установяване на конфликт на интереси.

(11.2) Изпълнителят не трябва да се представлява от лице на трудово или служебно правоотношение в Управляващия орган на Оперативна Програма “Иновации и конкурентоспособност” докато заема съответната длъжност и една година след напускането й.

(11. 3) Изпълнителят не трябва да има сключен трудов или друг договор за изпълнение на ръководни или контролни функции с лице на трудово или служебно правоотношение в Управляващия орган на Оперативна Програма “Иновации и конкурентоспособност” докато заема съответната длъжност и една година след напускането й;

(11. 4) Изпълнителят трябва да следи за следното: да не притежава дялове от капитала му лице на трудово или служебно правоотношение в Управляващия орган на Оперативна Програма “Иновации и конкурентоспособността”, докато заема съответната длъжност и една година след напускането й.

(11. 5) Изпълнителят не трябва да има сключен договор за консултантски услуги с лице на трудово или служебно правоотношение в Управляващия орган на ОП “Иновации и конкурентоспособност” докато заема съответната длъжност и една година след напускането й.

(11.6) Договарящият орган по договор № BG16RFOP002-2.004–0001 има право да извършва проверки за спазване на задълженията по член 11, алинеи (11.2) – (11.5).

(11. 7) При установяване на нарушения на задълженията по член 11, алинеи (11.2) – (11.5), Възложителят има право да прекрати договора и да поиска възстановяване на платеното по договора.

(11.8) Изпълнителят се задължава да пази поверителността на всички предоставени документи, информация или други материали, за срок не по-малко от три години след приключването на оперативната програма в съответствие с чл. 140 от Регламент (ЕС) № 1303/2013 на Европейския парламент и на Съвета. Изпълнителят е длъжен при поискване от ВЪЗЛОЖИТЕЛЯ да предостави пълен достъп до всички документи, като спазва същите изисквания за поверителност.

(11.9) Изпълнителят и Възложителят спазват изискванията за защита на личните данни съобразно разпоредбите на чл. 37 от Регламент на Комисията № 1828/08.12.2006 г. и приложимото българско законодателство.

**Член 12.**

(12.1) Изпълнителят се задължава да направи всичко необходимо за разгласяване на факта, че дейностите, предмет на настоящия договор, се финансират или съфинансират от Европейския фонд за регионално развитие. Предприетите за тази цел мерки трябва да са в съответствие с приложимите правила за информиране и публичност, предвидени в чл. 8 и приложение I към чл. 9 от Регламент на Комисията № 1828/2006.

(12.2) Изпълнителят следва да упомене финансовия принос, предоставен от Европейския фонд за регионално развитие чрез Оперативна програма “Иновации и конкурентоспособност” в каквито и да са документи, свързани с изпълнението на договора и при всякакви контакти със средствата за осведомяване. Когато това се изисква съгласно чл. 8 от Регламент на Комисията № 1828/2006, той следва да използва логото на ЕС и логото на Оперативна програма “Иновации и конкурентоспособност“ 2014-2020. Всяка публикация на Изпълнителя, под каквато и да е форма и в каквото и да е средство за осведомяване, в това число и интернет, трябва да съдържа следното заявление:

*„Този документ е създаден с финансовата подкрепа на Оперативна програма „Иновации и конкурентоспособност“ 2014-2020, съфинансирана от Европейския съюз чрез Европейския фонд за регионално развитие. Цялата отговорност за съдържанието на документа се носи от Изпълнителя и при никакви обстоятелства не може да се приема, че този документ отразява официалното становище на Европейския съюз и Управляващия орган.“*

(12.3) Във всички обяви или публикации, свързани с проекта, както и на конференции и семинари, Изпълнителят е длъжен да уточни, че проектът е получил финансиране от Европейския фонд за регионално развитие чрез Оперативна програма “Иновации и конкурентоспособност” 2014-2020.

(12.4) Изпълнителят упълномощава Възложителя, Договарящия орган, упълномощените от него лица, националните одитиращи органи, Европейската комисия, Европейската служба за борба с измамите, Европейската сметна палата и външните одитори да публикуват неговото наименование и адрес, дейностите, които е изпълнявал и размера на сумата, която му е заплатена.

(12.5) Изпълнителят е длъжен да допуска Възложителя, Договарящия орган, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външни одитори, извършващи проверки, да проверяват, посредством проучване на документацията му или проверки на място, изпълнението на договора, и да проведат пълен одит, при необходимост, въз основа на разходо-оправдателните документи, приложени към счетоводните отчети, счетоводната документация и други документи, свързани с финансирането на проекта, в рамките на който е сключен и настоящия договор. Тези проверки могат да се провеждат в срок до три години след приключването на оперативната програма в съответствие с изискванията на Регламент (ЕС) № 1303/2013 на Европейския парламент и на Съвета, както и до приключване на евентуални административни, следствени или съдебни производства.

(12.6) Изпълнителят е длъжен да допусне Възложителя, Договарящия орган, упълномощените от него лица, Сертифициращия орган, националните одитиращи органи, Европейската служба за борба с измамите и външни одитори, извършващи проверки, да извършат проверки и инспекции на място в съответствие с процедурите, предвидени в законодателството на Европейската общност за защита на финансовите интереси на Европейските общности срещу измами и други нарушения и приложимото национално законодателство.

(12.7) За тази цел Изпълнителят се задължава да предостави на служителите или представителите на Възложителя, Договарящия орган, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите и Европейската сметна палата, както и на външни одитори, извършващи проверки, достъп до местата, където се осъществява договорът, в това число и достъп до неговите информационни системи, както и до всички документи и бази данни, свързани с финансово-техническото изпълнение на договора, както и да направи всичко необходимо, за да улесни работата им. Тези документи включват фактури, справки за отработени дни, както и всички останали документи и бази данни, свързани с финансово-техническото изпълнение на договора, като тръжна документация относно процедурата за избор на изпълнител по настоящата поръчка, счетоводна документация, ведомости за заплати, кореспонденция с Възложителя, Договарящия орган и/или упълномощените от него лица, платежни документи, приемо-предавателни протоколи и др. Достъпът, предоставен на служителите или представителите на Възложителя, Договарящия орган, упълномощените от него лица, националните одитиращи органи, Европейската комисия, Европейската служба за борба с измамите, Европейската сметна палата и външните одитори, извършващи проверки, трябва да бъде поверителен спрямо трети страни без ущърб на публично-правните им задължения. Документите трябва да се съхраняват на достъпно място и да са картотекирани по начин, който улеснява проверката, а ИЗПЪЛНИТЕЛЯТ следва да уведоми Възложителя, Договарящия орган и/или упълномощените от него лица за точното им местонахождение.

(12.8) В случай че Изпълнител не представи оригинали или приемливи копия от горепосочените документи при поискване от страна на гореизброените лицата, това е основание за искане от страна на Възложителя за възстановяване на заплатена по договора сума.

(12.9) Изпълнителят гарантира, че правата на Възложителя, Договарящия орган, упълномощените от него лица, Сертифициращия орган, националните одитиращи органи, Европейската комисия, Европейската служба за борба с измамите, Европейската сметна палата и външните одитори, извършващи заверки, да извършват одити, проверки и проучвания, ще се упражняват равноправно, при еднакви условия и в съответствие с еднакви правила и по отношение на неговите партньори и подизпълнители.

(12.10) Изпълнителят е длъжен да съхранява всички документи по изпълнението на настоящия договор три години след приключването на оперативната програма в съответствие с чл. 141 Регламент (ЕС) № 1303/2013 на Европейския парламент и на Съвета. Възложителят се задължава да уведоми Изпълнителя относно изтичането на срока.

1. **ГАРАНЦИОННА ОТГОВОРНОСТ и ГАРАНЦИОННО ОБСЛУЖВАНЕ**

**Член 13.**

(13.1) Гаранционна отговорност

(13.1.1) Изпълнителят гарантира пълната функционална годност на доставените автомобили съгласно договореното предназначение, както и съгласно Техническото предложение, Техническата спецификация и стандарти.

(13.1.2) В рамките на гаранционния срок Изпълнителят отстранява със свои сили и средства всички повреди,и/или Несъответствия на автомобилите, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя.

(13.1.3) Рекламационното съобщение на Възложителя може да бъде изпратено по факс, телефон, електронна поща или обикновена поща. Изпълнителят е длъжен да осигури преглед на автомобила от свои квалифицирани представители в срок от 10 (десет) дни, от получаване на рекламационното съобщение на Възложителя. След преглед на автомобила от квалифицирани представители на Изпълнителя се съставя констативен протокол за вида на повредата и/или Несъответствието, работите и срокът необходими за отстраняването ѝ в два еднообразни екземпляра.

(13.1.4) Изпълнителят се задължава да отстрани настъпила повреда и/или Несъответствието в срок от 30 (тридесет) или по-кратък, считано от датата на констатирането им. При невъзможност за отстраняване на настъпила повреда и/или Несъответствие в посочения срок, Изпълнителят осигурява на Възложителя оборотен автомобил от същия или подобен клас, до пълното отстраняване на повреда и/или Несъответствие, като гаранционният срок на автомобилите, в процес на поправяне, се удължава със срока през който е траело отстраняването на повредата.

(13.2) Гаранционно (сервизно) обслужване

(13.2.1) Изпълнителят се задължава да осигури на Възложителя гаранционно (сервизно) обслужване на автомобилите в гаранционния срок посочен в алинея (4.3), който започва да тече от датата на приемане на автомобилите и подписване на Окончателен приемо-предавателен протокол за съответния автомобил. Изпълнителят се задължава да извършва с предимство сервизно обслужване на автомобилите на Възложителя по време на целия гаранционен период, в срок не по-късно от 3 (три) работни дни от постъпване на заявка за обслужване от страна на Възложителя. Гаранционното обслужване се осъществява в сервиз на Изпълнителя, или в негови оторизирани сервизи, посочени в Техническото предложение на Изпълнителя.

(13.3) По време на гаранционния срок Изпълнителят няма право да отказва приемането на автомобил в оторизираните си сервизи за сервизно обслужване и/или гаранционен ремонт.

1. **ГАРАНЦИЯ ЗА ИЗПЪЛНЕНИЕ.**

**Член 14. Видове гаранции, размер и форма на гаранциите**

(14.1) Видове и размер на гаранциите

(14.1.1) Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 5% (петпроцента) от стойността на Договора по алинея (2.1) или сумата от ………………………….лева

(14.1.2) Изпълнителят представя документи за внесени гаранции за изпълнение на Договора и за гарантиране на авансовото плащане към датата на сключването му.

(14.2) Форма на гаранциите

(14.2.1) Изпълнителят избира формата на гаранцията измежду една от следните:

(а) парична сума внесена по банковата сметка на Възложителя;

(б) банкова гаранция;

(в) застраховка.

**Член 15. Изисквания по отношение на гаранциите**

(15.1) Когато гаранцията се представя във вид на **парична сума**, тя се внася по следната банкова сметка на Възложителя:

БАНКА – Българска народна банка

IBAN ВG03BNBG96613300149801

В полза на Държавна агенция за метрологичен и технически надзор

Основание – В платежния документ, като основание за внасяне на сумата, да е посочен номерът на решението за определяне на изпълнител на поръчката и обособената позиция за която се внася гаранцията.

Всички банкови разходи, свързани с преводите на сумата са за сметка на Изпълнителя;

(15.2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (*сто процента*) от стойността на гаранцията за изпълнението му, със срок на валидност, срокът на действие на Договора, плюс [[…] (*словом*)] дни за гаранцията за изпълнение и срокът за усвояване на авансовото плащане плюс [[…] (*словом*)] дни за гаранцията обезпечаваща авансовото плащане.

(15.2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(15.2.2) Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

(15.3). **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс [[…] (*словом*)] дни, съответно застраховка, която обезпечава авансовото плащане е със срок до усвояване на авансовото плащане плюс [[…] (*словом*)] дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, включително при неусвояване или невръщане на авансовото плащане и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Член 16. Задържане и освобождаване на гаранциите**

(16.1). Възложителят освобождава гаранцията за изпълнение на Договора на етапи и при условия, както следва:

(16.1.1) частично освобождаване в размер на 2 % *(два* *процент*) от стойността на Договора в размер на …………………(……………) лева, в срок от 30 (тридесет) дни, след приемане на доставката на автомобилите и подписване на Окончателен Приемо-предавателен протокол по алинея (5.11), при условие че сумите по гаранцията не са задържани, или не са настъпили условия за задържането им;

(16.1.2) окончателно освобождаване на остатъчната сума по гаранцията се извършва в срок от 30 (тридесет) дни, след изтичане на гаранционния срок на автомобилите, посочен в алинея (4.3) от настоящия Договор, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

(16.2) Ако Изпълнителят е представил банкова гаранция за изпълнение на Договора, преди частичното ѝ освобождаване следва да представи гаранция за изпълнение в остатъчния изискуем по Договора размер на гаранцията след приспадане на сумата по алинея (16.1.1).

(16.3) Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на алинея (16.1).

(16.4) Възложителят освобождава гаранцията обезпечаваща авансовото плащане в срок до 3 (три) дни след усвояване или връщане на аванса, като авансът се счита за усвоен при доставката на автомобилите и подписване на Окончателния Приемо-предавателен протокол по алинея (5.11).

(16.5) Възложителят не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

(16.6) Гаранциите не се освобождават от Възложителя, ако в процеса на изпълнение на Договора е възникнал спор между Страните относно неизпълнение на задълженията на Изпълнителя и въпросът е отнесен за решаване пред съд. При решаване на спора в полза на Възложителя той може да пристъпи към задържане на гаранциите.

(16.7.) Възложителят има право да задържи изцяло или частично гаранцията за изпълнение и/или обезпечаваща авансовото плащане, при пълно или частично неизпълнение на задълженията по настоящия Договор от страна на Изпълнителя и/или при разваляне или прекратяване на настоящия Договор по вина на Изпълнителя, съответно при възникване на задължения за Изпълнителя за връщане на авансово платени суми. В тези случаи, Възложителят има право да задържи от гаранцията за изпълнение суми, покриващи отговорността на Изпълнителя за неизпълнението, а от гаранцията обезпечаваща авансовото плащане – сумата в размер на авансовото плащане, при условие, че същото не е задържано или върнато на Изпълнителя.

(16.8) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради непълно или частично изпълнение на задълженията на Изпълнителя.

(16.9) В случай на задържане от Възложителя на суми от гаранциите, Изпълнителят е длъжен в срок до 3 (три) дни да допълни съответната гаранция до размера ѝ, уговорен в алинея (14.1), като внесе усвоената от Възложителя сума по сметка на Възложителя, или учреди банкова гаранция за сума в размер на усвоената или да застрахова отговорността си до размера в алинея (14.1).

1. **НЕУСТОЙКИ**

**Член 17.**

(17.1) При забавено изпълнение на задължения по Договора от страна на Изпълнителя в нарушение на уговорените в този Договор срокове, същият заплаща на Възложителя неустойка в размер на 0,2% (нула цяло и две десети процента) от сумата по алинея (3.2.2) за всеки просрочен ден, но не повече от 5% (пет процента) от цената на договора по алинея (2.1).

(17.2) При системно (три и повече пъти) неизпълнение на задълженията за сервизно обслужване и/или гаранционни ремонти в срока на гаранцията, Изпълнителят дължи на Възложителя, неустойка в размер на 0,2 % ( нула цяло и две десети процента) от цената на договора по алинея (3.2.2).

(17.3) Възложителят може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение, като Възложителят има право да усвои съответните суми по настоящия член от предоставените гаранции.

(17.4.) Неустойките се заплащат незабавно, при поискване от Възложителя, по следната банкова сметка

БАНКА – Българска народна банка

IBAN ВG03BNBG96613300149801

В полза на Държавна агенция за метрологичен и технически надзор.

В случай, че банковата сметка на Възложителя не е заверена със сумата на неустойката в срок от 3 (три) дни от искането на Възложителя за плащане на неустойка, Възложителят има право да задържи съответната сума от гаранцията за изпълнение.

1. **ПОДИЗПЪЛНИТЕЛИ**

**Член 18.**

(18.1) За извършване на дейностите по Договора, Изпълнителят има право да ползва само подизпълнителите, посочени от него в офертата, въз основа на която е избран за Изпълнител.

(18.2) Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

(18.3) Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

(18.4) Независимо от използването на подизпълнители, отговорността за изпълнение на настоящия Договор и на Изпълнителя.

(18.5) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.

**Член 19.**

(19.1) При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

(19.1.1) приложимите клаузи на Договора са задължителни за изпълнение от подизпълнителите;

(19.1.2) действията на Подизпълнителите няма да доведат пряко или косвено до неизпълнение на Договора;

(19.1.3) при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.

**Член 20.**

(20. 1) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

(20. 2) Разплащанията по алинея (20.1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

(20. 3) Към искането по ал. (20.2) Изпълнителят предоставя становище, от което да е видно дали оспорва плащанията или част от тях като недължими.

(20. 4) Възложителят има право да откаже плащане по ал. (20.2), когато искането за плащане е оспорено, до момента на отстраняване на причината за отказа.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Член 21.**

(21.1) Настоящият Договор се прекратява в следните случаи:

(21.1.1) с изпълнение на предмета на Договора;

(21.1.2) по взаимно съгласие на Страните, изразено в писмена форма;

(21.1.3) с изтичане на уговорения срок;

(21.1.4) когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;

(21.1.5) при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 30 (тридесет) дни;

(21.1.6) при неспазване на изискванията на член 9 – 12 от настоящия договор

(21.2) Възложителят може да прекрати Договора едностранно, без предизвестие с уведомление, изпратено до Изпълнителя:

(21.2.1) когато Изпълнителят забави изпълнението на задължение по настоящия Договор с повече от 30 (тридесет) дни;

(21.2.2) при системно (*три и повече пъти*) неизпълнение на задълженията на Възложителя за гаранционно обслужване и/или извършване на гаранционни ремонти или при пълно неизпълнение на задълженията на Възложителя за гаранционно обслужване и/или извършване на гаранционни ремонти;

(21.2.3) използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

(21.2.4) когато към датата на подписване на договора за обществена поръчка, изпълнителят се е представлявал от лице на трудово или служебно правоотношение при Възложителя, докато заема съответната длъжност или една година след напускането й.

(21.2.5) когато към датата на сключване на договора или след тази дата, представляващият изпълнителя сключи трудов или друг договор за изпълнение на ръководни или контролни функции с лице на трудово или служебно правоотношение при Възложителя или докато заема длъжността и една година след напускането ѝ;

(21.2.6) когато към датата на подписване на договора или след тази дата, Изпълнителят се представлява от лице на трудово или служебно правоотношение при Възложителя, докато заема съответната длъжност и една година след напускането й, притежава дялове или акции от капитала на Изпълнителя, при изпълнение на дейности по проект, съфинансиран по Оперативна програма „Иновации и конкурентоспособност“ 2014-2020;

(21.2.7) когато към датата на сключване на договора или след тази дата, Изпълнителят има сключен договор за консултантски услуги с лице на трудово или служебно правоотношение при Възложителя, докато заема съответната длъжност и една година след напускането ѝ;

(21.2.8) ако Изпълнителят е обявен в несъстоятелност, или спрямо него е открито производство по несъстоятелност или се намира в производство по ликвидация, ако се управлява от назначен от съда синдик, ако е сключил споразумение с кредиторите си за погасяване на задълженията си към тях, ако е преустановил дейността си или е в подобно положение, произтичащо от аналогична процедура, предвидена в българското законодателство;

(21.2.9) ако Изпълнителят или лицата с правомощия за представителство, вземане на решения или контрол спрямо изпълнителя са осъдени за престъпление по служба с влязла в сила присъда; Изпълнителят е признат за виновен за тежки правонарушения при упражняване на професионалната си дейност; Изпълнителят или лицата с правомощия за представителство, вземане на решения или контрол спрямо него са осъдени с влязла в сила присъда за измама, корупция, участие в престъпна организация, изпиране на пари или всякаква друга незаконна дейност, ако тази незаконна дейност накърнява финансовите интереси на Съюза;

(21.2.10) Възложителят може да прекрати договора, в случай, че Изпълнителят извърши промяна в правно-организационната си форма или преобразуване, освен ако Възложителят не е изразил писмено съгласие да продължи договорните отношения с новото или преобразуваното юридическо лице;

(21.2.11) Възложителят има право да прекрати договора без предизвестие и без да изплаща каквито и да е обезщетения, в случай на нередност от страна на Изпълнителя, както и в случаите, когато: а) Изпълнителят неоснователно не изпълнява някое от задълженията си по Договора и продължава да не го изпълнява или не представя задоволително обяснение в срок от 5 работни дни след изпращането на писмено уведомление от страна на Възложителя; б) съществува подозрение за измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности; в) Изпълнителят декларира неверни или непълни данни с цел да получи изпълнението на договора по обществената поръчка, или представи отчети с невярно съдържание; г) е установено нарушение на разпоредбите за свързаност и конфликт на интереси.

(21.3) Възложителят има право да прекрати Договора без предизвестие и без да изплаща каквито и да било обезщетения, в случай на нередност по смисъла на чл. 1, параграф 2 от Регламент 2988/95 от страна на Изпълнителя, както и в случай на подозрение в измама съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности.

(21.4) Възложителят прекратява Договора в случаите по чл.118, ал.1 от ЗОП, без да дължи обезщетение на Изпълнителя за претърпени от прекратяването на Договора вреди, освен ако прекратяването е на основание чл.118, ал.1, т.1 от ЗОП. (*В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.)*

(21.5) Прекратяването става след уреждане на финансовите взаимоотношения между Страните за извършените от страна на Изпълнителя и одобрени от Възложителя дейности по изпълнение на Договора.

(21.6) Възложителят може да развали Договора по реда и при условията предвидени в него или в приложимото законодателство.

**Член 22**

Настоящият Договор може да бъде изменян или допълван от Страните при условията на чл. 116, ал. 1, т. 2-6 от ЗОП.

1. **НЕПРЕОДОЛИМА СИЛА**

**Член 23.**

(23.1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(23.2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(23.3)Докато трае непреодолимата сила, изпълнението на задължението се спира.

(23.4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

1. **КОНФИДЕНЦИАЛНОСТ**

**Член 24.**

(24.1) Страните се съгласяват да третират като конфиденциална следната информация, получена при и по повод изпълнението на Договора:

...........................................

..........................................

(24.2) Никоя Страна няма право без предварителното писмено съгласие на другата да разкрива по какъвто и да е начин и под каквато и да е форма конфиденциална информация, на когото и да е, освен пред своите служители и/или консултанти. Разкриването на конфиденциална информация пред такъв служител/консултант се осъществява само в необходимата степен и само за целите на изпълнението на Договора и след поемане на съответните задължения за конфиденциалност.

1. **ДОПЪЛНИТЕЛНИ РАЗПОРЕДБИ**

**Член 25.**

За всички неуредени в настоящия Договор въпроси се прилага действащото българско законодателство.

**Член 26**.

(26.1) Упълномощени представители на Страните, които могат да приемат и правят изявления по изпълнението на настоящия Договор са:

**ЗА ВЪЗЛОЖИТЕЛЯ:**

**………………………………..**

**………………………………..**

**Телефон: …………………….**

**Email: ………………………….**

**ЗА ИЗПЪЛНИТЕЛЯ:**

**………………………………..**

**……………………………….**

**Телефон: …………………….**

**Email: ……………………….**

(26.2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(26.3) Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(26.4) Официална кореспонденция между Страните се разменя на посочените в настоящия Договор адреси на управление, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите по настоящия член 22 се считат за валидно изпратени и получени от другата Страна.

(26.5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

**Член 27**.

Изпълнителят няма право да прехвърля своите права или задължения по настоящия Договор на трети лица, освен в случаите предвидени в ЗОП.

**Член 28**.

(28.1) Всички спорове, породени от този Договор или отнасящи се до него, ще бъдат разрешавани първо по извънсъдебен ред чрез преговори между двете Страни.

(28.2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България по реда на ГПК.

**Член 29**.

Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Настоящият договор се състави в три еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

Неразделна част от този договор са следните приложения:

Техническата спецификация на Възложителя – Приложение № 1

Техническо предложение – Приложение №2

Ценово предложение – Приложение № 3

**ВЪЗЛОЖИТЕЛ: ИЗПЪЛНИТЕЛ:**

**...................................... ........................................**

**………………………………….. ……………………………………**

**Председател на ДАМТН**

**.....................................**

**……………………………….,**

**Главен счетоводител**

1. **Клаузата е приложима, в случай че гаранционният срок е равен на срока на сервизното обслужване на автомобилите. В случай че това не е така, релевантните клаузи трябва да се изменят съответно** [↑](#footnote-ref-1)
2. **Обичайно срокът е 14 календарни дни.** [↑](#footnote-ref-2)